Víktor Ioshchenko

Víktor Andriiovych Ioshchenko (en ucraïnian: Віктор Андрійович Ющенко; Khorúzhivka, 23 de febrièr de 1954) es un economista e politician ucraïnian. Foguèt lo primièr ministre d'Ucraïna entre 1999 e 2001 e puèi president del país entre 2005 e 2010

Coma cap informal de la coalicion Nòstra Ucraïna (en ucraïnian: "Наша Україна"), foguèt un dels dos candidats de las eleccions presidencialas de 2004. Venguèt president aprèp de primièrs resultats dobtoses en favor de Viktor Ianukovych, que menèron a de manifestacions massivas e a la dicha "Revolucion iranja" e a d'eleccions novèlas que vegèron la capitada del blòc Nòstra Ucraïna (52% contra 44%).

 Biografia 
Víktor A. Ioshchenko nasquèt lo 23 de febrièr de 1954 a Khorúzhivka dins l'oblast de Sumy en Ucraïna, dins una familha d'ensenhaires. Son paire, Andriy Andriyovych Ioshchenko (1919-1992), aviá participat a la Segonda Guèrra Mondiala e èra estat capturat pels alemands que lo placèron dins lo camp de concentracion d'Auschwitz-Birkenau. Subrevisquèt e tornèt a son país ont ensenhèt l'anglés dins una escòla locala. La maire de Víktor, Varvara Tymofiiovna Ioshchenko (1918-2005), èra a l'encòp professora de fisica e de matematicas dins la meteissa escòla.

Mai tard, Víktor Ioshchenko estudièt e obtenguèt son diplòma a l'Institut d'Economia e de Finanças de Ternopil, e comencèt a trabalhar coma comptable.

Ioshchenko, Víktor
Ioshchenko, Víktor